
Către,


BIROUL PERMANENT AL CAMEREI DEPUTAŢILOR

Vă înaintăm, alăturat, raportul comun asupra proiectului de Lege privind interdicţia cu caracter temporar a scoaterii din ţară a unor produse provenite din activităţi agricole şi de exploatare forestieră din România, transmis Comisiei pentru mediu şi echilibru ecologic, Comisiei juridice, de disciplină şi imunităţi şi Comisiei pentru agricultură, silvicultură, industrie alimentară şi servicii specifice  pentru dezbaterea pe fond, în procedură de urgenţă, cu adresa nr. PL.x 331/2020 din 3 iunie 2020.
	PREŞEDINTE,

George-Cătălin STÂNGĂ

	PREŞEDINTE,

Mihai-Alexandru 

BADEA


	PREŞEDINTE,

Adrian-Ionuţ
CHESNOIU

Bucureşti, 01.11.2021 

R A P O R T      C O M U N

asupra proiectului de Lege privind interdicţia cu caracter temporar a scoaterii din ţară a unor produse provenite din activităţi agricole şi de exploatare forestieră din România


În conformitate cu prevederile art. 95 şi art.117 (1) din Regulamentul Camerei Deputaţilor, republicat, Comisia pentru mediu şi echilibru ecologic, Comisia juridică, de disciplină şi imunităţi şi Comisia pentru agricultură, silvicultură, industrie alimentară şi servicii specifice au fost sesizate, cu dezbaterea pe fond, în procedură de urgenţă, cu proiectul de Lege privind interdicţia cu caracter temporar a scoaterii din ţară a unor produse provenite din activităţi agricole şi de exploatare forestieră din România,  transmis cu adresa nr. PL. x 331/2020  din 3 iunie 2020, înregistrat cu nr. 4c-8/510 din 4 iunie 2020,  nr. 4c-13/466 din 4 iunie 2020, respectiv nr. 4c-5/235 din 4 iunie 2020.

Senatul, în calitate de Primă Cameră Sesizată, a adoptat proiectul de lege în şedinţa din 27 mai 2020.

Proiectul de lege are ca obiect de reglementare crearea cadrului legal în vederea instituirii, cu caracter temporar, a interdicţiei privind exportul de produse provenite din activităţi agricole şi de exploatare forestieră.

Consiliul Economic şi Social cu avizul nr. 3496/08.05.2020 şi-a exprimat următoarele puncte de vedere:

· reprezentanţii părţii patronale şi 6 reprezentanţi ai asociaţiilor şi fundaţiilor neguvemamentaîe ale societăţii civile au votat pentru avizarea favorabilă a proiectului de act normativ;

· reprezentanţii părţii sindicale şi 6 reprezentanţi ai asociaţiilor şi fundaţiilor neguvemamentaîe ale societăţii civile au votat pentru avizarea nefavorabilă a proiectului de act normativ;

· 1 reprezentant al asociaţiilor şi fundaţiilor neguvernamentale ale societăţii civile s-a abţinut de la vot.



Consiliul Legislativ a avizat favorabil proiectul de lege, cu observaţii şi propuneri, conform avizului nr. 367/21.04.2020. Comisia pentru industrii şi servicii a avizat negativ proiectul de lege (nr. 4c- 3/243/2020).


Guvernul României, conform punctului de vedere transmis prin adresa cu nr.4811/25.05.2021, nu susţine adoptarea iniţiativei legislative.
       Potrivit prevederilor art.62 şi art.64 din Regulamentul Camerei Deputaţilor, republicat , membrii celor trei comisii sesizate pe fond au examinat proiectul de lege în ședințe separate, cu prezentă fizică și online.

Comisia pentru agricultură, silvicultură, industrie alimentară și servicii specifice a dezbătut proiectul de lege în şedinţa desfăşurată în sistem mixt din data de 16 februarie 2021. Membrii Comisiei pentru agricultură au fost prezenți la lucrări conform listei de prezență.


La dezbaterea proiectului de lege  a participat, în calitate de invitat domnul Iulian Octavian Stana, secretar de stat în cadrul Ministerului Mediului, Apelor şi Pădurilor.


Comisia juridică, de disciplină și imunități a dezbătut proiectul de lege în ședința desfășurată în sistem mixt, în data de 10 iunie 2021. La ședința Comisiei juridice, de disciplina şi imunităţi deputații au fost prezenți conform listei de prezență.


Comisia pentru mediu şi echilibru ecologic a examinat proiectul de lege în şedinta din data de 26 octombrie 2021. Ședința Comisiei pentru mediu şi echilibru ecologic s-a desfășurat atât la sediul Parlamentului pentru unii membri ai comisiei, cât și prin mijloace electronice pentru alți membri. La lucrările Comisiei au participat 16 deputați din totalul de 17 deputați membri ai comisiei.

La dezbaterea propunerii legislative a participat, în calitate de invitat domnul Barna Tánczos, ministrul Mediului, Apelor şi Pădurilor.


În urma dezbaterilor şi a opiniilor exprimate, membrii celor trei Comisii au hotărât, cu majoritate de voturi, sa propună Plenului Camerei Deputaţilor respingerea proiectului de Lege privind interdicţia cu caracter temporar a scoaterii din ţară a unor produse provenite din activităţi agricole şi de exploatare forestieră din România, din următoarele motive:

· proiectul de lege nu respectă prevederile Tratatului privind funcţionarea Uniunii Europene (TFUE) cu privire la libera circulaţie a mărfurilor (art. 26 şi 28);

· soluţiile legislative care vizează interzicerea sau limitarea exportului de produse lemnoase în ţările extracomunitare nu mai au obiect de reglementare;

Conform prevederilor art.75 din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră decizională.


 În funcţie de obiectul şi conţinutul său, propunerea legislativă face parte din categoria legilor organice.

	PREŞEDINTE,
	PREŞEDINTE,
	PREŞEDINTE,

	George-Cătălin STÂNGĂ
	Mihai-Alexandru BADEA
	Adrian-Ionuţ
CHESNOIU

	SECRETAR,
	SECRETAR,
	SECRETAR,

	Bogdan-Alexandru BOLA

Consilier parlamentar,

Alina Alexandriuc
	Ladányi László-Zsolt

Consilier parlamentar,

Alina Grigorescu
	Constantin BÎRCĂ

Șef serviciu consilier parlamentar 

Anton Păștinaru

Consilier parlamentar dr. Gabriela Amalia Ciurea

